**ΕΝΟΤΗΤΑ 3**

**Σημασίες λεξιλογικού πίνακα**

**κόσμησις (-η):** τακτοποίηση/ στόλισμα, διακόσμηση

**κόσμημα**: στολίδι, ιδίως ενδυμασίας

**κοσμητικός**: ο κατάλληλος για στολισμό/ (κοσμητικό επίθετο= το επίθετο που εξαίρει την

 ιδιότητα του ουσιαστικού)

**κόσμιος**: καλά οργανωμένος/ ευπρεπής, σεμνός, ευγενικός, φρόνιμος (π.χ. κόσμια συμπεριφορά)

**κοσμιότης (-τητα):** ευπρέπεια, σεμνότητα, καλή συμπεριφορά

**κοσμικός:** αυτός που ανήκει στον κόσμο, στο σύμπαν/ (εκκλ.) αυτός που ζει στην κοινωνία

(αντίθ.μοναχός)/ αυτός που αναφέρεται στην κοινωνία ή ανώτερη τάξη της κοινωνίας (π.χ.κοσμική εκδήλωση)/ αυτός που συμμετέχει συχνά σε διασκεδάσεις

**κοσμήτωρ (-ορας):**(α.ε.) αρχηγός στρατού/ (ν.ε.) επικεφαλής μιας πανεπιστημιακής σχολής

**διακοσμ ῶ**: τακτοποιώ/ διοργανώνω/ στολίζω

**κοσμογονία**: η δημιουργία του κόσμου

**κοσμογραφία**: η στοιχειώδης αστρονομία

 **κοσμοκράτωρ (-ορας)**: ο εξουσιαστής του κόσμου

  **κοσμοπολίτης**: αυτός που θεωρεί τον εαυτό του πολίτη όλου του κόσμου, ο διεθνιστής, ο μη εθνικιστής/ αυτός που ζει κοσμοπολίτικη ζωή/ αυτός που έχει ταξιδέψει σε πολλές χώρες

  **ακοσμία**: η ακαταστασία, η αταξία/ η απρέπεια, η μη σωστή διαγωγή

**υπόκοσμος**: σύνολο ανθρώπων που βρίσκονται στο περιθώριο της κοινωνίας, τα αποβράσματα της κοινωνίας

**κοσμικότητα** :η συμμετοχή στην κοινωνική ζωή ή στη ζωή ανώτερης κοινωνικής τάξης/ η συχνή συμμετοχή σε διασκεδάσεις , η κοινωνικότητα

**κοσμάκης**: το σύνολο των λαϊκών τάξεων

**κοσμοθεωρία:** η θεωρία σχετικά με τον κόσμο

    **κοσμογυρισμένος**: αυτός που έχει ταξιδέψει σε πολλά μέρη

     **κοσμοπλημμύρα:** κοσμοσυρροή, συγκένρωση μεγάλου πλήθους ανθρώπων σε ένα μέρος

      **κοσμοσωτήριος:** αυτός που σώζει τον κόσμο

     **κοσμοϊστορικός:** αυτός που έχει ιστορική σημασία για όλο τον κόσμο, ο πολύ σπουδαίος, ο πολύ σημαντικός (π.χ. κοσμοϊστορικό γεγονός)

**κοσμοναύτης**: αυτός που ταξιδεύει στο διάστημα

  **κοσμοκαλόγερος**: αυτός που ζει σαν καλόγερος στην κοινωνία

 **κοσμηματοπώλης**: αυτός που πουλάει κοσμήματα

  **κοσμηματοθήκη**: η θήκη για τα κοσμήματα

       **απόκοσμος**: αυτός που ζει μακριά από την κοινωνία, μοναχικός/ αυτός που φαίνεται να ανήκει σε άλλον κόσμο, αλλόκοτος, αφύσικος (π.χ. απόκοσμος ήχος)

 **μαθητόκοσμος:** το σύνολο των μαθητών

**φοιτητόκοσμος:** το σύνολο των φοιτητών

**Μαθαίνω τις σημασίες του λεξιλογικού πίνακα ευχάριστα ... με κόμικς:**

[(ΑΡΧΑΙΑ Β΄ ΓΥΜΝΑΣΙΟΥ) Λεξιλογικός πίνακας ενότητας 3 με κόμικς (slideshare.net)](https://www.slideshare.net/ioannaorfanoudaki/3-pixton)

**ΆΣΚΗΣΗ**

Να συμπληρώσετε τα κενά των παρακάτω λέξεων με την κατάλληλη λέξη από αυτές που δίνονται στο πλαίσιο.

|  |
| --- |
| ***κοσμοπολίτης, κοσμοϊστορικός, κοσμοσωτήριος, κόσμιος, κοσμοναύτης, κόσμος, κοσμάκης, κοσμοκαλόγερος, υπόκοσμος, φοιτητόκοσμος*** |

* Η Γαλλική επανάσταση υπήρξε ................... γεγονός.
* Αυτές τις φιλοσοφικές θεωρίες δεν τις καταλαβαίνει ο ...................
* Η συμπεριφορά του είναι ………….. και γι’ αυτό τον εκτιμούν.
* Ο ......................... αποτελεί δύναμη αμφισβήτησης και ανανέωσης του κόσμου.
* Ο .................................. της λογοτεχνίας μας είναι ο Αλ. Παπαδιαμάντης.
* Η .............................. διδασκαλία του Χριστού άλλαξε τον κόσμο.
* Η σιωπή για τη γυναίκα είναι ....................
* Ο πρώτος……………….. που πάτησε το πόδι του στη Σελήνη άφησε τα ίχνη του ανθρώπου σ’ αυτήν.
* Είναι …………………..και με τις αφηγήσεις του γοητεύει όλους.
* Ο ………………………. χαρακτηρίζεται από την ανηθικότητα και την εγκληματική δράση.